[{"text_idx": "#000016", "text": "Dechreuodd Amber, 22 oed o Lanelli ar ei gyrfa yn y sector gofal iechyd gyda phrentisiaeth lefel 3 mewn Cymorth Patholeg gyda Phrifysgol Abertawe Bro Morgannwg yn Ysbyty Singleton, Abertawe a Hyfforddiant Pathways ar o\u0302l penderfynu bod mwy i fywyd na gweithio mewn siop DIY leol."}, {"text_idx": "#000017", "text": "Gall diwrnod nodweddiadol i Amber gynnwys paratoi samplau a gweithio ochr yn ochr a\u0302 gwyddonwyr biofeddygol i labelu samplau ar y fainc ddyrannu. Roedd yr agwedd ymarferol hon gyda brwdfrydedd newydd ar gyfer y sector yn ei hybu i fynd ati i gydbwyso ymrwymiadau heriol eraill y tu allan i\u2019r gwaith a sicrhau bod modd iddi barhau i wneud yr hyn yr oedd hi\u2019n ei fwynhau sut cymaint, rhywbeth a oedd yn gofyn llawer ar adegau."}, {"text_idx": "#000018", "text": "Roedd Amber yn un o\u2019r dysgwyr cyntaf yng Nghymru i gwblhau\u2019r cymhwyster Cymorth Patholeg ac fe\u2019i dosbarthir yn wyddonydd gofal iechyd ei hunan erbyn hyn, gan gael swydd barhaol gyda Phrifysgol Abertawe Bro Morgannwg a chafodd ddyrchafiad yn ddiweddar ar ben hynny. Mae\u2019n hyrwyddo cynnig prentisiaethau o fewn Bwrdd Iechyd Prifysgol Abertawe Bro Morgannwg ac mae hefyd yn fentor i brentisiaid newydd o fewn yr adran patholeg."}, {"text_idx": "#000019", "text": "\u201d Mae prentisiaethau yn wych ar gyfer y bobl hynny sy\u2019n gadael yr ysgol yn dymuno gweithio. Cewch gyfle i hyfforddi ar y safle, adeiladu eich sgiliau yn ogystal a\u0302 chael cymhwyster. Mae fy mhrentisiaeth gyda Hyfforddiant Pathways a Phrifysgol Abertawe Bro Morgannwg wedi rhoi gyrfa i mi fy mod i\u2019n ei garu ac wedi agor byd o gyfleoedd newydd. Rwy\u2019n wyddonydd gofal iechyd ar hyn o bryd a byddaf yn mynd ymlaen i lefel 4 gyda\u2019r posibilrwydd o fod yn Wyddonydd Biofeddygol.\u201d"}]